ડિજિટલ યુગમાં પેપરલેસ વર્ક વધી રહ્યું છે ત્યારે ફેબ્રુઆરીથી કૉલેજમાં યોજાનારી ઇન્ટર્નલ પરીક્ષા ઓનલાઈન લેવાની તૈયારી ભૂજની લાલન કૉલેજે કરી છે. પરીક્ષાઓ આમ તો વિદ્યાર્થીઓ માટે ટેન્શનરૂપ જ હોય છે, પરંતુ નવી પદ્ધતિથી લેવાનારી આ પરીક્ષાના કારણે વિદ્યાર્થીઓ તો રાહત અનુભવશે જ સાથે પ્રોફેસરો પણ પેપર ચેક કરવાની કડાકૂટમાંથી બચી જતાં રાહત અનુભવશે. ઈન્ટર્નલ પરીક્ષાનું પણ ઓનલાઈન આયોજન કરીને લાલન કોલેજ કચ્છની પ્રથમ સરકારી ડિજિટલ કોલેજ બની છે.